Autoritetet e përcaktojnë sulmin ndaj sinagogës "krim urrejtjeje"
I dyshuari Robert Bowers postoi një mesazh kundër hebrenjve dhe emigrantëve vetëm pak minuta përpara sulmit
Prokurori Scott Brady, i cili po heton sulmin në sinagogën e Pittsburgh-ut, e emërtoi masakrën "një krim urrejtjeje". Në dokumentat e aktakuzës saktësohet se sulmuesi Robert Gregory Bowers ishte i armatosur me një automatik AR-15 dhe me tre armë brezi. Prokurorët federalë njoftuan se kanë ngritur 29 akuza penale ndaj tij. Duke bërtitur “të gjithë çifutët duhet të vdesin”, sulmuesi i armatosur hyri të shtunën në sinagogën e Pittsburgh-ut gjatë shërbimeve fetare të Sabatit, duke shtënë ndaj besimtarëve të shumtë që ishin të pranishëm. Ai mori jetët e 11 personave (8 burra dhe 3 gra). Gjashtë vetë u plagosën, ndër ta edhe një oficer policie që u përball me sulmuesin. Sipas zyrtarëve, dy prej të plagosurve civilë janë në gjendje kritike. I arrestuari, 46-vjeçari Robert Bowers, banor i qytetit Pittsburgh, është gjithashtu i plagosur. FBI-ja u shpreh se ai nuk kishte tërhequr ndonjëherë vëmendjen e organeve ligjzbatuese. Gjatë një mitingu fushate në Murphysboro, të shtetit Illinois, Presidenti Donald Trump e dënoi sulmin. , tha Presidenti Trump. Presidenti Trump shtoi se mallkimi i antisemitizmit nuk mund të injorohet, nuk mund të tolerohet dhe nuk duhet lejuar të vazhdojë. Në një postim vetëm pak minuta para sulmit, zoti Bowers deklaroi se agjensia hebraike për refugjatët, Shoqata Hebraike për Ndihmën ndaj Emigrantëve (HIAS), preferon “të sjellë në vend pushtues që vrasin njerëzit tanë. Nuk mundem të pres, ndërsa njerëzit e mi masakrohen... Po veproj.” Prokurorët federalë kanë ngritur 29 akuza penale ndaj zotit Bowers, ndër të tjera edhe për dhunë me armë dhe për shkelje të të drejtave civile. Shtëpia e Bardhë urdhëroi uljen e flamujve në gjysëmshtizë deri më 31 tetor, “në shenjë respekti solemn për viktimat e këtij akti të tmerrshëm dhune”. Ish-Presidenti Barack Obama u shpreh se "". Papa Françesku e quajti në Vatikan masakrën "". Ai u lut për ndihmë "". Në Izrael, Kryeministri Benjamin Netanyahu tha se "". Kancelarja gjermane Angela Merkel e quajti sulmin një akt "", ndërsa Sekretari i Përgjithshëm i OKB-së, Antonio Guterres, bëri thirrje për një përpjekje të përbashkët globale "".